ΓΡΑΠΤΗ ΕΡΩΤΗΣΗ P-3911/00

υποβολή: Minerva Malliori (PSE) προς την Επιτροπή

(6 Δεκεμβρίου 2000)

Θέμα: Αναθεώρηση οδηγίας για την ασφάλεια των παιχνιδιών

Τον τελευταίο καιρό κυκλοφορούν στην ευρωπαϊκή αγορά ηλεκτρονικά παιχνίδια και video-παιχνίδια εισαγόμενα από τρίτες χώρες, (Pokemon) στα οποία οι ήρωες παρουσιάζονται μεπερφυσικές ιδιότητες και με τέτοιο τρόπο ώστε τα παιδιά ταυτίζονται μαζί τους και προβαίνουν σε ενέργειες παρακινδυνευμένες που θέτουν σε κίνδυνο τη ψυχο-σωματική τους ακεραιότητα.

Με δεδομένο ότι ορισμένα κράτη μέλη έχουν απαγορεύσει την εισαγωγή τέτοιου τύπου παιχνιδιών (Σουηδία), προτίθεται η Επιτροπή να ερευνήσει ποιές είναι οι επιπτώσεις τους στην ανάπτυξη των παιδιών και να προβεί στα κατάλληλα μέτρα;

Η ευρωπαϊκή οδηγία για την Ασφάλεια των Παιχνιδιών 88/378/ΕΟΚ(1) είναι αρκετά παλιά έτσι ώστε να μην περιέχονται τα video-παιχνίδια αλλά όλα τα νέα είδη παιχνιδιών. Προτίθεται η Ευρωπαϊκή Επιτροπή να αναθεωρήσει την παραπάνω οδηγία, έτσι ώστε να θέσει και παραμέτρους που δεν έχουν να κάνουν μόνο με τη σωματικήγεία και ακεραιότητα των παιδιών αλλά και πώς επιδρούν όλα αυτά τα νέα είδη παιχνιδιών στη ψυχική και νοητική τους κατάσταση;

(1) ΕΕ L 187 της 16.7.1988, σελ. 1.

Απάντηση του κ. Liikanen εξ ονόματος της Επιτροπής

(22 Ιανουαρίου 2001)

Όσον αφορά τις επιπτώσεις των βιντεοπαιχνιδιών στην ψυχολογικήγεία, το αξιότιμο μέλος αναφέρεται στην απάντηση της Επιτροπής στη γραπτή ερώτηση E-1182/98 της κας Καραμάνου(1).

Η οδηγία 88/378/ΕΟΚ του Συμβουλίου της 3ης Μαΐου 1988 για την προσέγγιση των νομοθεσιών των κρατών μελών σχετικά με την ασφάλεια των παιχνιδιών θέτει τους όρους ασφάλειας που πρέπει να τηρούν τα παιχνίδια πριν κυκλοφορήσουν στην αγορά. Η επιλογή του νομοθέτη τη στιγμή της έκδοσης της εν λόγω οδηγίας ήταν να καλύψει με απαιτήσεις ασφάλειας μόνο τους κινδύνους που αφορούν τη σωματικήγεία και τους κινδύνους σωματικού τραυματισμού. Η Επιτροπή προτίθεται να εξετάσει την ανάγκη αναθεώρησης της οδηγίας κατά τη διάρκεια του 2001. Το ζήτημα που έθεσε το αξιότιμο μέλος θα ληφθείπόψη σ' αυτό το πλαίσιο.

Έως ότου θεσπιστεί κάποια νέα νομοθεσία, οποιοδήποτε μέτρο λαμβάνει ένα κράτος μέλος για την προστασία της ψυχολογικήςγείας των παιδιών από τα παιχνίδια πρέπει κατ' αρχήν να κοινοποιείται στο πλαίσιο της οδηγίας 98/34/ΕΚ σχετικά με την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2) προκειμένου να διαπιστώνεται κατά πόσον τα εν λόγω μέτρα είναι σύμφωνα με τα άρθρα 28 έως 30 (πρώην άρθρα 30-36) της συνθήκης ΕΚ.

Επιπλέον, η απόφαση αριθ. 372/99/ΕΚ του Ευρωπαϊκού Κοινοβουλίου και του Συμβουλίου της 8ης Φεβρουαρίου 1999 για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιαςγείας (1999-2003)(3) περιλαμβάνει την ανάλυση των παραγόντων των κινδύνων που συνδέονται με τους τραυματισμούς (συμπεριλαμβανομένων των ψυχολογικών κινδύνων). Η έννοια του τραυματισμού του εν λόγω προγράμματος περιλαμβάνει, μεταξύ άλλων, και τα οικιακά ατυχήματα καθώς και τα ατυχήματα των παιδιών κατά τη διάρκεια της ψυχαγωγίας τους, όπως και ορισμένες πτυχές που συνδέονται με τις βλάβες. Η καθιέρωση ενός συστήματος συλλογής πληροφοριών και στοιχείων σχετικά με τους τραυματισμούς καθώς και η επιδημιολογική ανάλυσή τους συνιστούν τις πρώτες δράσεις που θα πρέπει να αναληφθούν. Δημιουργήθηκε ένα επιδημιολογικό δίκτυο σχετικά με τους τραυματισμούς με αναγνωρισμένους εμπειρογνώμονες στα κράτη μέλη: η εξέταση της επίδρασης τέτοιου τύπου παιχνιδιών στηνγεία των παιδιών είναι ένα θέμα που θα εξεταστεί, βραχυπρόθεσμα, προκειμένου να διαπιστωθεί το φάσμα και ο αντίκτυπος των εν λόγω βιντεοπαιχνιδιών στη σωματική και νοητικήγεία των παιδιών.

(1) ΕΕ C 13 της 20.1.1999.

(2) ΕΕ L 204 της 21.7.1998.

(3) ΕΕ L 46 της 20.2.1999.